19/09/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Resolución de concesión definitiva do Programa FO104/2022

Don VALENTÍN GONZÁLEZ FORMOSO, Presidente da Deputación Provincial da Coruña, PRIMEIRO.- Mediante resolución da Presidencia 35723 do 23 de agosto de 2022, que foi publicada no BOP do 25 de agosto de 2022, concedeuse de forma provisional, as subvencións da convocatoria FO104: CONVOCATORIA DO PROGRAMA DE SUBVENCIÓNS A ENTIDADES DEPORTIVAS DA PROVINCIA, SEN ÁNIMO DE LUCRO, PARA INFRAESTRUTURAS E EQUIPAMENTO DEPORTIVO DURANTE O ANO 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.-No devandito prazo a entidade CLUB DE ACTIVIDADES SUBACUATICAS NAUGA, NIF: G70273750, expediente 2022000008933, solicita un cambio de obxecto da subvención presentada (cambio de furgoneta por unha embarcación polo mesmo importe), argumentando que “Polo importe concedido se nos fai imposible mercar unha furgoneta en condicións óptimas para os desprazamentos dos nosos deportistas”. TERCEIRO.- O prazo para a presentación de alegacións rematou o 8/09/2022. A entidade CLUB DEL MAR DE SAN AMARO con NIF G15057870 presenta alegacións o día 9 de setembro, fóra de prazo. CUARTO.- Comprobouse que a entidade LA DUNA SURF CLUB, NIF: G70572862 concedida provisionalmente e condicionada completou a documentación requirida na resolución de concesión provisional. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1º.- Desestimar a solicitude de cambio de obxecto presentado pola entidade CLUB DE ACTIVIDADES SUBACUATICAS NAUGA, NIF: G70273750. Segundo o establecido na base xeral 5 “Non se admitirán cambios de obxecto, salvo as excepcións previstas nas bases específicas”. As bases específicas non establecen ningunha excepción ao respecto polo que non procede estimar o cambio solicitado pola entidade por non estar permitido nas bases da convocatoria.2º.- Inadmitir as alegacións presentadas polo CLUB DEL MAR DE SAN AMARO, NIF G15057870 por estar presentadas fóra de prazo.3º.- Aprobar a concesión das subvencións, incluídas as reformulacións, correspondentes ao Programa FO104: CONVOCATORIA DO PROGRAMA DE SUBVENCIÓNS A ENTIDADES DEPORTIVAS DA PROVINCIA, SEN ÁNIMO DE LUCRO, PARA INFRAESTRUTURAS E EQUIPAMENTO DEPORTIVO DURANTE O ANO 2022, ás entidades sen ánimo de lucro seguintes: 4º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.5º.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6º.- Dispor o gasto das subvencións concedidas con cargo á seguinte aplicación orzamentaria: 0612/3420/781, fase A, referencia nº 22022006049, operación nº 220220031974, importe: 573.910,62€ 7º.- Denegar a concesión das subvencións correspondentes ao Programa FO104: CONVOCATORIA DO PROGRAMA DE SUBVENCIÓNS A ENTIDADES DEPORTIVAS DA PROVINCIA, SEN ÁNIMO DE LUCRO, PARA INFRAESTRUTURAS E EQUIPAMENTO DEPORTIVO DURANTE O ANO 2022, ás entidades seguintes polos motivos que se indican: 8º.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos.9º.- Publicar a presente resolución de concesión definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 16 de setembro de 2022. O presidente, A secretaria, Valentín González Formoso Amparo Taboada Gil